OpenLLM-France/wikimedia huggingface dataset:
# Walnut Grove (Washington)

Walnut Grove és una concentració de població designada pel cens dels Estats Units a l'estat de Washington. Segons el cens del 2000 tenia 7.164 habitants.

## Demografia

Segons el cens del 2000, Walnut Grove tenia 7.164 habitants, 2.737 habitatges, i 2.003 famílies. La densitat de població era de 729,8 habitants per km².
Dels 2.737 habitatges en un 33,4% hi vivien nens de menys de 18 anys, en un 59,2% hi vivien parelles casades, en un 8,8% dones solteres, i en un 26,8% no eren unitats familiars. En el 20,1% dels habitatges hi vivien persones soles el 6,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,61 i el nombre mitjà de persones que vivien en cada família era de 3.
Per edats la població es repartia de la següent manera: un 25,9% tenia menys de 18 anys, un 7,5% entre 18 i 24, un 30,6% entre 25 i 44, un 24,8% de 45 a 60 i un 11,2% 65 anys o més.
L'edat mediana era de 37 anys. Per cada 100 dones de 18 o més anys hi havia 97,2 homes.
La renda mediana per habitatge era de 52.788 $ i la renda mediana per família de 56.125 $. Els homes tenien una renda mediana de 45.752 $ mentre que les dones 31.956 $. La renda per capita de la població era de 25.747 $. Aproximadament el 3,8% de les famílies i el 6,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Walnut Grove». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- Walnut Grove». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 13 agost 2010].
# Willy Keller

Willy Keller fou un ciclista alemany, que es va especialitzar en el ciclisme en pista. Va competir com amateur i va guanyar una medalla de plata al Campionat del món de mig fons de 1902 per darrere del seu compatriota Alfred Görnemann.

## Referències

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Clan Shiba

El clan Shiba (斯波氏 Shiba-shi) va ser un clan de l'antic Japó.

## Història

El clan afirmava descendir de Minamoto Yasuuji i del Seiwa-Genji.
Shiba Ieuji va ser el fill de Shiba Yasuuji, que establí el nom del clan a finals del segle xiii.
El clan Shiba era originari de la Província de Mutsu, que es trobava al nord de Honshū. El clan heretà, per tant, el govern de la província d'Owari, actualment a la Prefectura d'Aichi.
Shiba Takatsune (1305–1367) expandí el rol del clan quan coincidí amb Ashikaga Takauji (1305–1358) en els combats contra l'emperador Go-Daigo l'any 1335. Amb l'establiment del shogunat Ashikaga, Takauji recompensà a Takatsune amb el lloc de governador shugo (governador militar que assignava el shogun per supervisar una o més províncies) de les províncies d'Echizen i de Wakasa.
Shiba Yoshimasa (1350–1410), fill de Takatsune, ostentà el càrrec de kanrei (alt càrrec polític d'ajudant del shogun o «vice shogun») de 1379 a 1397, durant el shogunat Ashikaga.[3] Va ser substituït en el càrrec de kanrei pel seu fill Shiba Yoshishige (1371 – 1418) i pel seu net Shiba Yoshiatsu (1397 – 1434).
El clan guanyà influència i territori a les províncies d'Echizen i la d'Owari, de les quals foren governadors durant el període Sengoku.
Els Shiba s'anaren sumint en disputes internes a mitjans del segle xv i no foren capaços de dur a terme la transició a la figura del daimyō pròpia del període Sengoku, perdent Echizen en mans dels Asakura en els anys 1470. Les disputes entre el clan Shiba i altres clans foren la causa de la Guerra Ōnin (1467–1477). El procés de successió fou promulgat per Asakura Toshikage, que adquirí el seu poder a través de la usurpació. Sobre l'any 1550 els Shiba es trobaven representants per Shiba Yoshimune, de la província d'Owari, un titella a través del qual governava la branca Iwakura del clan Oda. El seu domini es trobava al castell Kiyosu.
Shiba Yoshikane (d. 1572) fou el fill de Shiba Yoshimune. Quan Yoshimune fou assassinat l'any 1554 per Oda Nobutomo, el clan arribà oficialment a la seva fi.

## Referències

* 1 2 3 4 Papinot, Jacques Edmond Joseph. (1906). Dictionnaire d'histoire et de géographie du Japon; Papinot, (2003). ("Shiba," Nobiliare du Japon, p. 54 (PDF 58 de 80); retrieved 2013-05-03.
* 1 2 3 4 «Shiba family». A: Encyclopedia of Japan. Tokyo: Shogakukan, 2012. OCLC 56431036 [Consulta: 29 agost 2012]. «Còpia arxivada». Arxivat de l'original el 2007-08-25. [Consulta: 3 desembre 2019].
# Cal Santugeni

Cal Santugeni és una obra noucentista d'Abrera (Baix Llobregat) inclosa a l'Inventari del Patrimoni Arquitectònic de Catalunya.

## Descripció

Habitatge de planta baixa i tres pisos superiors, de planta quasi quadrada que ens recorda l'estructura d'una torre. Degut a la seva estretor tan sols té una obertura per planta que, a excepció de la porta d'entrada, tot són balcons. Sota els balcons dels dos últims pisos i a la cornisa, hi ha unes petites mènsules. La façana està arrebossada en dos colors diferents. La construcció està rematada per un balcó balustrat.

## Referències

* ↑ «Cal Santugeni». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 17 gener 2019].
# Arceda

L'Arceda és una masia situada al municipi de Llobera, a la comarca catalana del Solsonès.

## Referències

* ↑ Corominas, J.; de Casacuberta, J.M.. Onomasticon Cataloniae: A-Be (en castellà). Curial Edicions Catalanes, 1989 (Onomasticon Cataloniae). ISBN 978-84-7256-889-1.
* ↑ Onomasticon. Arceda.
* ↑ Andreví, X.F.. En BTT pel Solsonès (en occità). Cossetània Edicions, 2005, p. 131 (Azimut (Cossetània)). ISBN 978-84-9791-076-7.
* ↑ «Arceda · Masia Arceda S/N, 25281 Llobera, Lleida, Espanya». Arceda · Masia Arceda S/N, 25281 Llobera, Lleida, Espanya, 08-12-2021. [Consulta: 26 desembre 2021].
# Wheaton (Missouri)

Wheaton és una població dels Estats Units a l'estat de Missouri. Segons el cens del 2000 tenia 721 habitants.

## Demografia

Segons el cens del 2000, Wheaton tenia 721 habitants, 285 habitatges, i 196 famílies. La densitat de població era de 545,8 habitants per km².
Dels 285 habitatges en un 36,8% hi vivien nens de menys de 18 anys, en un 54,4% hi vivien parelles casades, en un 10,5% dones solteres, i en un 30,9% no eren unitats familiars. En el 27,4% dels habitatges hi vivien persones soles el 18,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,53 i el nombre mitjà de persones que vivien en cada família era de 3,05.
Per edats la població es repartia de la següent manera: un 28,8% tenia menys de 18 anys, un 12,1% entre 18 i 24, un 25,7% entre 25 i 44, un 16,9% de 45 a 60 i un 16,5% 65 anys o més.
L'edat mediana era de 32 anys. Per cada 100 dones de 18 o més anys hi havia 85,2 homes.
La renda mediana per habitatge era de 21.354 $ i la renda mediana per família de 26.058 $. Els homes tenien una renda mediana de 22.750 $ mentre que les dones 16.827 $. La renda per capita de la població era d'11.124 $. Entorn del 18,2% de les famílies i el 20,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Wheaton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Wheaton». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Associació Aramea Americana

Associació Aramea Americana (nom preferit localment) també coneguda com a Unió Siríaca Americana és una organització que reagrupa diverses organitzacions siríaques o aramees dels Estats Units i Canadà. Junta amb la Unió Siríaca Europea forma la base de l'Aliança Universal Siríaca.

## Referències

* Vídeo promocional
# Vojkovce

Vojkovce és un poble i municipi d'Eslovàquia. Es troba a la regió de Košice, a l'est del país.

## Història

La primera referència escrita de la vila data del 1300.
# Club Patí Flix

El Club Patí Flix (CP FliX) és un club d'hoquei sobre patins de la ciutat de Flix, fundat l'any 1976. La seva millor època la visqué durant la dècada del 1990, on aconseguí l'ascens a la Divisió d'Honor estatal la temporada 1989-90 i hi participà durant deu anys de forma consecutiva. Destacà la quarta posició aconseguida les temporades 1992-93 i 1993-94. També, el club arribà a semifinals de la Copa de la CERS els anys 1993-94, 1994-95 i 1996-97 i fou subcampió de la Lliga catalana la temporada 1996-97. Entre d'altres jugadors, destaca Víctor Agramunt, internacional amb la selecció espanyola i catalana d'hoquei sobre patins.

## Referències

* ↑ «Club Patí Flix». Enciclopèdia de l'esport català. Barcelona: Grup Enciclopèdia Catalana.
* ↑ Gurt, Pere. «La unión hace la fuerza». Mundo Deportivo p. 28-29, 31-07-1990. [Consulta: 13 abril 2022].

## Enllaços externs

* Club Patí Flix - Lloc web oficial
# Cal Trescents Sabarter

Cal Trescents Sabarter és una obra de Guissona (Segarra) inclosa a l'Inventari del Patrimoni Arquitectònic de Catalunya.

## Descripció

Edifici de pedra arrebossat amb tres plantes i golfa, contigu a la façana de l'església. S'accedeix a l'edifici a través del C/ de les botigues, tot i que la façana més interessant és la lateral, que mira a la Plaça Major.
La façana del C/ de les botigues és actual i no presenta cap singularitat a destacar.
A la planta baixa trobem tres arcades, dues laterals de mig punt i la central d'arc escarser, que s'obren a la galeria sud de la porxada de la Plaça Major.
A la primera planta tres bolcons amb barana de forja i tres portes balconeres emmarcades per una motllura de pedra. La segona planta repeteix el model de la primera, sense motllures a les obertures.
La zona de la golfa l'ocupen tres òculs, a través dels quals accedeix la llum. I una cornisa.

## Referències

* 1 2 3 4 5 «Cal Trescents Sabarter». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 27 gener 2018].
# Arceau

Arceau és un municipi francès, situat al departament de la Costa d'Or i a la regió de Borgonya - Franc Comtat. L'any 2019 tenia 966 habitants.

## Demografia

El 2007 tenia 627 persones habitants. Hi havia 250 famílies. Hi havia 274 habitatges, 252 habitatges principals, 10 segones residències i 11 estaven desocupats.
La població ha evolucionat segons el següent gràfic:

## Economia

El 2007 la població en edat de treballar era de 433 persones, 321 eren actives i 112 eren inactives. Hi havia una quarantena d'empres, entre d'altres dues empreses extractives, tres de fabricació de productes industrials, i empreses de construcció i de serveis de proximitat. Hi ha una escola elemental integrada dins d'un grup escolar amb les comunes properes formant una escola dispersa.
L'any 2000 hi havia 14 explotacions agrícoles que conreaven un total de 963 hectàrees.

## Monuments

* Castell d'Arcelot.
* Castell d'Arceau.
* Església de sant Pere, monument històric

## Referències

* ↑ Logement, 1968-2007
* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles
# Willy Planckaert

Willy Planckaert (Nevele, Flandes Oriental, 5 d'abril de 1944) és un ciclista belga, ja retirat, que fou professional entre 1965 i 1988. Durant aquests anys aconseguí més de 80 victòries, sent les més destacades dues etapes al Tour de França de 1966, edició en què també guanyà la classificació per punts, i tres etapes al Giro d'Itàlia de 1967.
Pertany a una important nissaga de ciclistes belgues. Els seus germans Eddy i Walter Planckaert i el seu fill Jo també han estat ciclistes professionals.

## Palmarès

* 1965
** 1r a la Brussel·les-Charleroi-Brussel·les
** Vencedor d'una etapa de la París-Luxemburg
* 1966
** Vencedor de 2 etapes al Tour de França i 1r de la classificació per punts
** Vencedor d'una etapa de la Volta a Luxemburg
* 1967
** 1r al Gran Premi Pino Cerami
** Vencedor de 3 etapes al Giro d'Itàlia
* 1969
** Vencedor d'una etapa al Tour de l'Oise
* 1970
** Vencedor d'una etapa de la Volta a Luxemburg
* 1973
** Vencedor d'una etapa de la Volta a Luxemburg
** Vencedor d'una etapa dels Quatre dies de Dunkerque
* 1974
** 1r a l'Omloop van de Vlaamse Scheldeboorden
** 1r a l'Omloop van het Houtland
** Vencedor d'una etapa de la Volta a Polònia
* 1976
** 1r a l'A través de Bèlgica
** Vencedor d'una etapa del Dauphiné Libéré
** Vencedor d'una etapa dels Quatre dies de Dunkerque
* 1977
** 1r a l'Étoile de Bessèges
** 1r al Gran Premi Marcel Kint
** Vencedor d'una etapa dels Quatre dies de Dunkerque

### Resultats al Tour de França

* 1966. 40è de la classificació general. Vencedor de 2 etapes. 1r de la classificació per punts
* 1967. Abandona (8a etapa)
* 1969. Abandona (6a etapa)

### Resultats al Giro d'Itàlia

* 1967. 41è de la classificació general. Vencedor de 3 etapes
* 1968. Abandona

### Resultats a la Volta a Espanya

* 1971. Abandona

## Referències

* 1 2 «PLANCKAERT Willy 2». [Consulta: 2 febrer 2024].
* ↑ «Palmarès de Willy Planckaert (Bel)». [Consulta: 2 febrer 2024].
* 1 2 ONLUS®, Museo del Ciclismo Associazione Culturale. «Museo del Ciclismo - Willy PLANCKAERT» (en italià). [Consulta: 2 febrer 2024].
* ↑ Ll.S. «Nissagues amb rodes - 23 juliol 2009», 02-02-2024. [Consulta: 2 febrer 2024].

## Enllaços externs

* Fitxa de Willy Planckaert a sitiodeciclismo.net
* Willy Planckaert a ProCyclingStats
# Associació Austríaca de Futbol

L'Associació Austríaca de Futbol, ÖFB, (en alemany: Österreichischer Fußball-Bund) dirigeix el futbol a Àustria.
És l'encarregada d'organitzar les principals lligues del país (Lliga austríaca de futbol), les lligues amateurs, la Copa austríaca de futbol i la Selecció de futbol d'Àustria. Té la seu a Viena. Va ser fundada el 1904 i afiliada a la FIFA l'any següent.

## Federacions regionals

* Burgenländischer Fußball-Verband (BFV) «Enllaç».
* Niederösterreichischer Fußball-Verband (NOEFV) «Enllaç».
* Oberösterreichischer Fußball-Verband (OOEFV) «Enllaç».
* Salzburger Fußball-Verband (SFV) «Enllaç».
* Steirischer Fußballverband (StFV) «Enllaç».
* Tiroler Fußball-Verband (TFV) «Enllaç».
* Vorarlberger Fußball-Verband (VFV) «Enllaç».
* Wiener Fußball-Verband (WFV) «Enllaç».

## Referències

* ↑ UEFA.com. «Developing football in Austria | Inside UEFA» (en anglès), 09-07-2018. [Consulta: 2 gener 2022].

## Vegeu també

* Futbol a Àustria
* Selecció de futbol d'Àustria

## Enllaços externs

* Associació Austríaca de Futbol - Lloc web oficial
# William Neil Eschmeyer

William Neil Eschmeyer, també conegut com a Bill Eschmeyer (11 de febrer de 1939) és un ictiòleg americà. És el fundador i desenvolupador de la base de dades i obra de referència Catàleg de Peixos (en anglès, Catalog of Fishes), conservat per l'Acadèmia de Califòrnia de Ciències i disponible tant en línia i com en la seva versió impresa.
És conservador Emeritus del departament d'Ictiologia de l'Acadèmia de Califòrnia de Ciències a San Francisco, Califòrnia, i investigador associat al Museu d'Història Natural de Florida, Gainesville, Florida.
La seva investigació s'ha centrat en la família de peixos Scorpaenidae i ha publicat nombrosos treballs sobre la seva taxonomia i sistemàtica.

## Obra

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.

## Referències

* 1 2 «Dr. William N. Eschmeyer» (en anglès). Harte Research Institute for Gulf of Mexico Studies. [Consulta: 4 abril 2020].
* Poss, S.G. & Eschmeyer, W.N. 1980. Xenaploactis, un nou genus per Prosopodasys asperrimus Günther (Pisces: Aploactinidae), amb descripcions de dues espècie nova. Proceedings De l'Acadèmia de Califòrnia de Ciències, (Sèrie 4) 42(8), pàgines 287–293

## Enllaços externs

* William N. Eschmeyer at calacademy.org
# Why Pink Floyd…?

Why Pink Floyd…? (en català, 'Per què Pink Floyd…?') és la campanya de rellançaments del grup britànic de rock progressiu Pink Floyd. Es va iniciar el setembre de 2011 (amb el llançament de la caixa recopilatòria Discovery i les edicions Experience i Immersion del Dark Side of the Moon) i va finalitzar al febrer de 2012 (amb les edicions Experience i Immersion de The Wall). Es va dividir en tres etapes (la primera, el 26 de setembre de 2011; la segona, el 7 de novembre de 2011; i la tercera el 27 de febrer de 2012). Els llançaments estan disponibles en tres formats: Discovery (remasterització de l'àlbum original), Experience (remasterització de l'àlbum original, i un disc extra amb temes inèdits [en viu, rareses i demos]), i Immersion (la remasterització, el bonus de la versió Experience, i en el cas de The Wall, el disc en viu Is There Anybody Out There? The Wall Live 1980-1981 remasteritzat, en una caixa recopilatòria amb llibrets, pòsters, bales, etc.).

## Fases
### 1a Fase

La 1a fase de la campanya va començar el 26 de setembre de 2011, amb les versions en vinil, Experience i Immersion de The Dark Side of the Moon, i amb el llançament del box set Discovery (caixa que conté els 14 àlbums d'estudi remasterizados per James Guthrie, i un llibre anomenat Graphic Tals, amb il·lustracions de Storm Thorgerson).

### 2a Fase

La 2a fase va començar el 7 de novembre de 2011 amb les edicions en vinil, SACD, Experience i Immersion de Wish You Were Here; i amb el llançament de la nova compilació de la banda, A Foot in the Door: The Best of Pink Floyd.

### 3a Fase

La 3a fase va començar el 27 de febrer de 2012 amb les edicions en vinil, Experience i Immersion de The Wall.

## Referències

* ↑ «15.06.2011: Rette sich, wer kann ... (Tageszeitung neues deutschland)». Neues-deutschland.de, 15-06-2011. [Consulta: 8 gener 2012].
* ↑ «Pink Floyd Says Reissue Project Will Give 'Complete View' of Its Legacy». [Consulta: 25 juny 2011].

## Enllaços externs

* «Official campaign homepage». Arxivat de l'original el 2011-11-04. [Consulta: 6 juliol 2017].
* «Official Pink Floyd website». Arxivat de l'original el 2009-03-18. [Consulta: 6 juliol 2017].
# Coendou rufescens

Coendou rufescens és una espècie de mamífer rosegador de la família dels porcs espins del Nou Món. Viu a Colòmbia i l'Equador a altituds d'entre 800 i 2.000 msnm. Es tracta d'un animal nocturn, arborícola i solitari. El seu hàbitat natural són els boscos montans i secundaris. Es creu que no hi ha cap amenaça significativa per a la supervivència d'aquesta espècie, tot i que a Colòmbia hi ha gent que la mata per protegir els gossos.

## Referències

* ↑ Delgado, C.; Tirira, D. Coendou rufescens. UICN 2008. Llista Vermella d'espècies amenaçades de la UICN, edició 2008, consultada el 22 juliol 2015.
# Can Raventós (Vilanova i la Geltrú)

Can Gener o Can Raventós és una casa modernista a la Rambla Principal de Vilanova i la Geltrú protegida com a bé cultural d'interès local. Segons consta a l'arxiu municipal d'obres de l'ajuntament de Vilanova i la Geltrú, l'any 1902 hi hagué una sol·licitud de permís d'obres per a la reforma de la casa propietat de Joan Gener i Mestre, consistent en la construcció d'una tribuna i balcons a la façana, d'un cos central a la part superior de l'edifici, i d'un pavelló al jardí. L'obra fou dirigida per Ubaldo Iranzo, arquitecte que va utilitzar el llenguatge modernista per primera vegada a la Rambla Principal.
Edifici entre mitgeres de planta baixa, dos pisos i terrat a la catalana. La composició de la façana és simètrica. A la planta baixa hi ha la porta d'accés, centrada, i dues finestres als costats. El pis principal presenta una tribuna central amb estructura de ferro i vidres emplomats i un balcó a cada costat amb barana, també de ferro. Una línia d'imposta amb decoració floral separa aquest pis del superior, on s'obren dotze finestres, sis de les quals són cegues. Per damunt del nivell del terrat s'alça un cos amb coberta a dues vessants on es poden veure les inicials J. G. La façana mostra elements decoratius d'interès: les franges amb motius florals de la planta principal, l'emmarcament de les obertures i molt especialment, el treball de ferro de la tribuna, balcons, cartel·les i barana del terrat.

## Notes

* 1 2 «Can Gener». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 22 novembre 2012].
# Antonio Alonso Baños

Antonio Alonso Baños (París, 30 de novembre de 1987) fou un advocat i polític espanyol. Durant els anys 1950 es donà a conèixer com advocat oposat al franquisme, raó per la qual el 1960 hagué d'exiliar-se a París, on treballà com a professor de castellà a La Sorbonne. Alhora, contactà amb el govern de la República espanyola en l'exili i fou nomenat ministre de justícia en el gabinet republicà a l'exili de Emilio Herrera Linares (1960-1962) i en el darrer govern de Fernando Valera Aparicio (1971-1977).
Se'l considera un dels principals organitzador el juny de 1962 del IV Congrés del Moviment Europeu a Múnic (conegut despectivament per la propaganda franquista com a Contuberni de Múnic). Col·laborà també amb premsa republicana exiliada a París i Mèxic, així com als diaris Le Monde i El País.

## Referències

* ↑ Obituari a El País, 5 de desembre de 1987
* ↑ Biografia a exiliados.org

## Enllaços externs

* Las primeras víctimas del alzamiento de 1936 fueron los jefes del Ejército, article d'Antonio Alonso Baños publicat a Le Monde el 20 de juliol de 1971.
# Xenobalistes tumidipectoris

Xenobalistes tumidipectoris és un peix teleosti de la família dels balístids i de l'ordre dels tetraodontiformes.

## Distribució geogràfica

Es troba a les costes occidentals del Pacífic central.

## Referències

* ↑ The Taxonomicon (anglès)
* ↑ FishBase (anglès)
# Banco Pastor

El Banco Pastor és un banc espanyol, filial del Banco Popular. Opera a Galícia i la seva seu social és a la Corunya. Fundat l'any 1776, va ser absorbit per Banco Popular el 2012. No obstant, aquell mateix any va ser fundat novament per aquesta entitat i és, des d'aleshores, una filial de Banco Popular. El 31 de desembre de 2014, Banco Pastor tenia una xarxa de 227 oficines, totes elles a Galícia.
El 2017 va ser comprat pel Banco Santander.

## Referències

* ↑ Banco Popular, Informe Financer Anual 2014
* ↑ Barrón, Íñigo de; Pérez, Claudi «El Santander compra el Banco Popular por un euro ante su inviabilidad» (en castellà). El País [Madrid], 07-06-2017. ISSN: 1134-6582.
# Wichtrach

Wichtrach és un municipi del cantó de Berna (Suïssa), situat a l'antic districte de Konolfingen i a l'actual districte administratiu de Berna-Mittelland.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].